stanford-oval/wikipedia huggingface dataset:
מסאלה (אלבום)

מסאלה הוא אלבומה השני של להקת אתניX שיצא לאור ביולי 1991. מלהיטי האלבום: "מסאלה" עם זהבה בן, "כתם הפרי", "אמונה", "שיר ישן" וחידושים ל"היי דרומה" של הצ'יזבטרון ו"הפרח בגני" של זוהר ארגוב.
האלבום הגיעה למעמד של אלבום פלטינה פלוס, על מכירת 50 אלף עותקים תוך שלושה חודשים בלבד. ולאחר שנתיים מכר למעלה מ-80,000 עותקים והגיע למעמד פלטינה כפולה.
רשימת השירים באלבום

מסאלה - דואט עם זהבה בן (זאב נחמה/זאב נחמה ותמיר קליסקי) [5:42]
אמונה (זאב נחמה/זאב נחמה ותמיר קליסקי) [3:49]
כתם הפרי (זאב נחמה/זאב נחמה ותמיר קליסקי) [4:00]
הילולה (זאב נחמה/זאב נחמה ותמיר קליסקי) [4:15]
שיר ישן (זאב נחמה/זאב נחמה ותמיר קליסקי) [3:59]
אל האור (זאב נחמה/גיל אלון) [3:19]
איסקנדר (זאב נחמה) [4:08]
את לי ים (זאב נחמה) [3:49]
מאה חטאים (זאב נחמה/זאב נחמה ותמיר קליסקי) [4:03]
מתחת לעור (זאב נחמה/זאב נחמה ותמיר קליסקי) [3:58]
שדות שיפון (זאב נחמה) [3:50]
היי דרומה (חיים חפר/מאיר נוי) [3:48]
הפרח בגני (אביהו מדינה/אביהו מדינה ומשה בן מוש) [4:54]
הילולה - גרסת דאנס (זאב נחמה/זאב נחמה ותמיר קליסקי) [5:33]
במהדורות התקליט והקלטת של האלבום, רצועות 12 - 14 לא נכללו.
משתתפים באלבום

זאב נחמה - שירה, עיבודים.
תמיר קליסקי - קלידים, עיבודים.
גיל אלון - גיטרות.
גל הדני - תופים.
יסמין גמליאל - קולות.
סעדיה מרחיב - הפייטן השומרוני (בשיר "אמונה").
גרסאות ריקודים - עופר ניסים בשיתוף אתניX.
מפיקים בפועל - דרור קליסקי ורוני בראון
טכנאי הקלטה ומיקס: ראובן שפירא
טכנאי הקלטה נוספים: דדי טל, עידו קגן
טכנאי הקלטה ומיקס לשיר "היי דרומה": אלי רוזן
עריכה דיגיטלית: בן ברנפלד ה.מ. אקוסטיקה
סינגלים

| מסאלה |
| --- | --- | --- | --- |
| תמונה | רקע | מיקום שיא במצעד |  |

|  | יצא לאור: 1991 | רשת ג': מקום 1 במצעד השבועי  מקום 4 במצעד השנתי לשנת תשנ"א |  |
|  | אורך: 05:42 | רשת ג': מקום 1 במצעד השבועי  מקום 4 במצעד השנתי לשנת תשנ"א |  |
|  | פזמונאי: זאב נחמה | רשת ג': מקום 1 במצעד השבועי  מקום 4 במצעד השנתי לשנת תשנ"א |  |
|  | מלחין: זאב נחמה ותמיר קליסקי | רשת ג': מקום 1 במצעד השבועי  מקום 4 במצעד השנתי לשנת תשנ"א |  |
|  |  | רשת ג': מקום 1 במצעד השבועי  מקום 4 במצעד השנתי לשנת תשנ"א |  |
| כתם הפרי |
| --- | --- | --- | --- |
| תמונה | רקע | מיקום שיא במצעד |  |

|  | יצא לאור: 1991 | מקום 2 במצעד השנתי לשנת תשנ"א |  |
|  | אורך: 04:00 | מקום 2 במצעד השנתי לשנת תשנ"א |  |
|  | פזמונאי: זאב נחמה | מקום 2 במצעד השנתי לשנת תשנ"א |  |
|  | מלחין: זאב נחמה ותמיר קליסקי | מקום 2 במצעד השנתי לשנת תשנ"א |  |
|  |  | מקום 2 במצעד השנתי לשנת תשנ"א |  |
| אמונה |
| --- | --- | --- | --- |
| תמונה | רקע | מיקום שיא במצעד |  |

|  | יצא לאור: 1991 | מקום 11 במצעד השנתי לשנת תשנ"א |  |
|  | אורך: 03:49 | מקום 11 במצעד השנתי לשנת תשנ"א |  |
|  | פזמונאי: זאב נחמה | מקום 11 במצעד השנתי לשנת תשנ"א |  |
|  | מלחין: זאב נחמה ותמיר קליסקי | מקום 11 במצעד השנתי לשנת תשנ"א |  |
|  |  | מקום 11 במצעד השנתי לשנת תשנ"א |  |
| שיר ישן |
| --- | --- | --- | --- |
| תמונה | רקע | מיקום שיא במצעד |  |

|  | יצא לאור: 1991 | מקום 15 במצעד השנתי של קול ישראל לשנת תשנ"ב |  |
|  | אורך: 03:59 | מקום 15 במצעד השנתי של קול ישראל לשנת תשנ"ב |  |
|  | פזמונאי: זאב נחמה | מקום 15 במצעד השנתי של קול ישראל לשנת תשנ"ב |  |
|  | מלחין: זאב נחמה ותמיר קליסקי | מקום 15 במצעד השנתי של קול ישראל לשנת תשנ"ב |  |
|  |  | מקום 15 במצעד השנתי של קול ישראל לשנת תשנ"ב |  |
הערות שוליים

↑  גיא אסיף, מגוחכת וענקית - אתניקס - ״מסאלה״ - הליקון, חדשות, 7 ביולי 1991
↑  פלטינה פלוס - אולי זהו פירוש השם – "מסאלה" (מזל), אולי השידוך עם זהבה (בן) ואולי בזכות עצמם, חדשות, 16 באוקטובר 1991
↑  עמית שהם, אתניX תיגמר כשנראה שאנחנו עושים תקליט בוגר, חדשות, 26 ביוני 1992
| אתניX |
| --- | --- | --- |
זאב נחמה • תמיר קליסקי • גל הדני • יורם פויזנר • גלעד פסטרנק
יועד נבו • גיל אלון • נדב וולפסון
| אלבומי אולפן | אתניקס (1990) • מסאלה (1991) • יללת תן (1992) • אדם ונחש (1993) • אתה (1994) • האוסף של אתניקס (1995) • פופ (1996) • ברוכים הבאים לישראל (1998) • מוריס (1999) • המופע המשותף (2000) • מקסימום אתניקס (2000) • בדרך שלך (2001) • 13 (2002) • אמריקה (2005) • טוטובל - חינם באינטרנט (2008) • געגועים (2011) • אהבת חינם (2012) • הטוב קורה (2015) • בטוח (2017) |  |
משה יחיאל אלימלך רבינוביץ מלברטוב

רבי משה יחיאל אלימלך רבינוביץ (תרנ"ה, 1895 - כ"ז בסיוון תש"א, 22 ביוני 1941) היה האדמו"ר מלברטוב מגזע ביאלא. נרצח בשואה.
תולדותיו

נולד בפרצובה לרבי נתן דוד מפרצובה וללאה בתו של רבי יחיאל יעקב מקוזניץ. בשנת תרע"ב התחתן עם חיה מרים בת דודו רבי ישראל מגרודז'יסק. נולדו להם שלושה ילדים: יצחק, חיים ורייזל (נרצחה בשואה בגיל 8).
בז' בשבט תר"צ נפטר אביו בעיר שדליץ. רבי משה יחיאל מונה תחתיו לאדמו"ר ועבר לגור בלברטוב.
למרות היותו בן אחר בן לאדמו"רי בית פשיסחא, מנהגיו היו בנוסח בית קוז'ניץ. בשנה הראשונה להנהגתו האריך בטישים ובתורות. לאחר כשנה שינה את הנהגתו ומאז לא היו לו זמנים קבועים לעריכת שולחנות, הוא לא ערך מדי שבת ולפעמים ערך גם באמצע השבוע. אפילו לסעודה שלישית היה מאחר מאוד לפעמים ולפעמים נכנס בחורף לטיש מספר שעות לאחר יציאת השבת.
על חסידיו נמנה רבי אברהם שמעון הלוי אנגל-הורוביץ ('רבי שימעלע זשעליחאווער') משגיח ישיבת חכמי לובלין שהיה מבוגר ממנו בעשרים שנה. הוא שלח בחורים מהישיבה לרבי מלברטוב ונסע אליו בעצמו.
לקריאה נוספת

מנדל פייקאז', חסידות פולין : מגמות רעיוניות בין שתי המלחמות ובגזרות ת"ש-תש"ה ("השואה"), מוסד ביאליק, ירושלים תש"ן, עמ' 120–121
הרב ד"ר יצחק אלפסי, החסידות מדור לדור : חלק ראשון - מהבעש"ט ועד לדור החמישי, "מכון דעת יוסף", ירושלים תשנ"ה, עמ' 297
הרב ד"ר אלפסי (עורך: ד"ר יצחק רפאל), אנציקלופדיה לחסידות : אישים : כרך שלישי (אותיות כ-ת), מוסד הרב קוק, ירושלים תשס"ה (2004) עמ' שנ"ב
אוי לאלו שמלבינים פני אדם ואומרים שדורשים בכבוד שמים, מאת רבי משה יחיאל אלימלך רבינוביץ הי”ד, אתר תורתך לא שכחתי.
ממפורד אנד סאנז

| --- | --- |

הופעה בבריסטול, 2009
 מקום הקמה:  לונדון 
 מוקד פעילות:  לונדון
 תקופת הפעילות:  מ-2007
 סוגה:  פולק רוק, אינדי פולק, בלוגראס, פופ, אלקטרו פולק, אלקטרו רוק
 חברת תקליטים:  איילנד רקורדס, גלאסנוט רקורדס, יוניברסל מיוזיק גרופ 
 פרסים והוקרה:  פרס גראמי לאלבום השנה (2013)  פרס אמריקנה לפריצת השנה (2011)  פרס גראמי לסרט המוזיקלי הטוב ביותר (2013)  פרס ג'ונו לאלבום הבינלאומי של השנה (2013)  Libera Award for Marketing Genius 
 mumfordandsons.com
 פרופיל ב-IMDb
 חברים
 מרכוס ממפורד, בן לאבט, טד דוויין
 חברים לשעבר
 וינסטון מרשל
 
ממפורד אנד סאנז (באנגלית: Mumford & Sons) היא להקה בריטית מלונדון. בלהקה 4 חברים: (מרכוס מאמפורד, וינסטון מרשל, בן לאבט וטד דוויין) מנגנת מגוון של סגנונות, בין היתר סגנונות כמו: רוק, פולק, פופ ועוד. הלהקה זכתה להצלחה אדירה, בעיקר בזכות אלבומה השני "Babel" שאף זכה בפרס היוקרתי "אלבום השנה" בטקס הגראמי במרץ 2013.
ב-20 בספטמבר 2013, הודיעו חברי הלהקה שהם מפסיקים פעילות ל"זמן ניכר".
ב-9.3.15 שחררו את הסינגל "Believe", הראשון מהאלבום השלישי והחדש "Wilder Mind", שיצא ב-4.5.15.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
היסטוריה > תחילת הדרך

מאמפורד אנד סאנז הוקמה בדצמבר 2007 על ידי מרכוס מאמפורד, בן לאבט, וינסטון מרשל וטד דווין. חברי הלהקה מנגנים על גיטרה אקוסטית, תופים, קלידים, גיטרה בס, וכלי נגינה פולק עממיים כמו בנג'ו, מנדולין וגיטרת רזונטור. שם הלהקה נובע מהעובדה שמרכוס מאמפורד היה החבר המזוהה ביותר עם הלהקה, מארגן הלהקה והופעותיהם. לאבט ציין כי השם אמור להעביר את התחושה של "שם עסק משפחתי עתיק".
מספר ספור של להקות דומות החלו להגביר את נוכחותם באזור מערב לונדון בתקופה ההיא, מה שהעניק להם את התיוג של "סצנת הפולק המערב לונדונית". מאמפורד מגדיר את הקריקטריזציה כהגזמה - מאמפורד אנד סאנס ולהקות פולק אחרות פשוט היו קיימות באותה תקופה ובאותו הזמן. בריאיון עם ה"הראלד סאן", מרכוס מאמפורד אמר, "זה לא באמת פולק. זאת אומרת חלק מזה כן, וזה בהחלט לא סצנה. מישהו התלהב מכמה להקות שגרו ברדיוס של כמה מאות קילומטרים ושם אותם בקופסה כדי למכור כחבילה. זו קהילה, לא סצנה. זה לא בלעדי". בגלל העובדה שהם התפתחו באותה סביבה מוזיקלית ותרבותית, הסגנון של מאמפורד אנד סאנס הושווה עם אמנים כמו "נואה אנד דה וויל", ג'וני פלין, לורה מרלינג, שלהקת הגיבוי שלהם כללה את מרשל, מאמפרד ודווין.
בתחילת שנת 2008 הלהקה החלה לעבוד עם המנהל אדם טאדהופ, שגם ניהל את קין ולורה מרלינג. זה היה בזכות קשריו של טאדהופ שמאמפרד אנד סונס החלו שהם נחשפו לחברות תקליטים וללואיס בלום שהחל לעקוב לאחר הלהקה. בלום אמר ל"היטקוורטרס" שהם עוד היו בשלב מוקדם ועוד לא היו מוכנים לחתום בחברה: "לא היה אף אחד בשבילם, רק כמה חברים, והם היו צריכים זמן להתפתח. במשך חצי השנה הבאה הלכתי לראות אותם והם אספו מעריצים בכל פעם".
בפברואר 2008, הלהקה סיימה סיבוב הופעות מקיף בבריטניה עם תמיכתם של "אלסי'ס ארק", "סאנס אוף נואל אנד אדריאן", פגי סו ואחרים. ביוני 2008 הייתה הופעתם הראשונה שלהם בפסטיבל גלאטסונברי. הם גם עשו סיבוב הופעות באוסטרליה עם לורה מרלינג. הפרויקט הראשון שלהם היה אלבום EP שנקרא "Love Your Ground" שלקח שנה לסיים ושוחרר בנובמבר 2008 ב-Chess Club Records.
באותה תקופה הוא (מאמפרד) תופף עבור לורה מרלינג, שאז החלה להתפרסם בתור זמרת פולק, שאיתה היה בקשר רומנטי עד סוף 2010.
בתחילת הדרך מאמפורד אנד סאנז תרו את בריטניה בפולקסווגן פולו, מקשיבים בדרך ללהקה בשם "האחים אבט". כבר בשלב מוקדם החליטה הלהקה להתמקד בארצות הברית ובפינות שלה, אלא שההתחלה האמריקאית הייתה אטית. כשיצא האלבום הראשון שלהם, "Sigh No More”, לקח לו שישה חודשים למכור 200 אלף עותקים. בבריטניה העניינים נראו טוב יותר: כשהאלבום הוכרז כמועמד לפרס מרקורי הוא כבר מכר יותר מכל האלבומים המועמדים האחרים.
היסטוריה > 2009-2012: Sigh No More

Sigh no more (בתרגום חופשי: "תפסיק להאנח") היה האלבום הרציני הראשון שהוציאה הלהקה באוקטובר 2009.
האלבום, שכלל את 2 השירים הראשונים שחיברו חברי הלהקה: "White Blank Page" (דף חלק לבן) ו-"Awake My Soul" (תעיר את נשמתי), זכה להצלחה אדירה לא בין לילה, אלא לאחר עבודת שיווק קשה. לדוגמה, בחצי שנה לקח לאלבום למכור כ-200,000 עותקים בלבד.
האלבום, שהגיע למקום הראשון במצעד האוסטרלי, כלל 12 שירים, ששלושה מהם יצאו כסינגלים: The Cave, Roll Away Your Stone, Little Lion Man. בשנת 2011, הועמדה הלהקה לפרס גראמי לתגלית השנה.
היסטוריה > 2012-2013: Babel

בספטמבר 2012 הוציאה הלהקה את אלבומה השני, "Babel", שזכה להצלחה אדירה ואף זכה בפרס היוקרתי "אלבום השנה" בטקס פרסי הגראמי של שנת 2013.
ב-20 בספטמבר 2013 החליטה הלהקה על כך שחבריה לוקחים פסק זמן לשם חייהם האישיים של חברי הלהקה. בפברואר 2014 אישר בן לובט כי הלהקה עובדת על אלבום חדש.
היסטוריה > 2015-2018: Wilder Mind

הלהקה הוציאה את אלבומה השלישי, Wilder Mind ב-4 במאי 2015. ב-9 במרץ הוציאו לאור את Believe, הסינגל הראשון מתוך האלבום. באלבום זה זנחו חברי הלהקה את מוזיקת הפולק ובפרט את כלי הבנג'ו לטובת מוזיקה אלקטרונית-מודרנית.
היסטוריה > 2018-הווה: Delta

באוקטובר 2018 הלהקה הוציאה לאור סינגל ראשון בשם "If I Say" כחלק מהאלבום "Delta". באותה השנה ביצעה הלהקה גרסת כיסוי לשירו של אלטון ג'ון "Someone Saved My Life Tonight", גרסת כיסוי שנכללה באלבום ההוקרה "Revamp: Reimagining the Songs of Elton John & Bernie Taupin" (אנ').
Gentleman of the Road

ב-2009 הקימה הלהקה את חברת התקליטים, Gentleman of the Road שכחלק מפעילותה עורכת פסטיבלי מוזיקה במקומות שונים בעולם, בדרך כלל באתרים לא תירותיים מתוך מטרה לקדם כלכלית עסקים מקומיים-קטנים.
דיסקוגרפיה

Sigh No More‏ (2009)
Babel‏ (2012)
Wilder Mind‏ (2015)
הערות שוליים

↑  Mumford & Sons Taking A Break For 'A Considerable Amount Of Time', Huffington Post
| --- | --- |
בקרת זהויות :  NLI: 987007375329405171  BIBSYS: 11043673  BNE: XX5310929  BnF: cb16653724q (data)  GND: 16049438-2  ISNI: 0000 0001 2195 5760  LCCN: no2010068247  MusicBrainz: c44e9c22-ef82-4a77-9bcd-af6c958446d6  NKC: xx0134432  VIAF: 159349002   WorldCat (עם VIAF): 159349002
משבר איראן (1946)

ערך זה עוסק במשבר שהתרחש באיראן בשנת 1946. אם התכוונתם למשבר אחר שהתקיים במדינה זו, ראו .
משבר איראן היה משבר בין-לאומי ב-1946 סביב ניסיון להרחבת הכיבוש של איראן על ידי ברית המועצות תחת שלטונו של סטלין, שסוכל על ידי ארצות הברית. במסגרת המשבר הוכרזו בשטחה של איראן שתי מדינות בדלניות בחסותה של ברית המועצות – מדינה כורדית (רפובליקת מהאבאד (אנ')) במערב איראן ומדינה אזרית (אנ') בצפונה, אך אלה הובסו ופורקו במהירות.
מהלך המאורעות

בעקבות הכרזת השאה רזה פהלווי על הזדהותו עם היטלר, שלחו בריטניה וברית המועצות כוחות לאיראן, בפעולה שהסתיימה בשליחת השאה לגלות באיי מאוריציוס. בנו של השאה, מוחמד רזה פהלווי, מונה למלך החדש על ידי הכוחות הכובשים. ב-1941 נכבשו חלקים מאיראן על ידי כוחות בריטיים, והצבא האדום כבש את החלקים הצפוניים של המדינה. דרך איראן עבר חלק משמעותי של הסיוע שהועבר מארצות הברית לברית המועצות במהלך המלחמה עם גרמניה הנאצית. במרץ 1945 כוחות בריטניה החלו לעזוב את שטחי איראן. בהתאם להסכם שגובש גם הצבא האדום היה צריך לחזור לתחומי ברית המועצות. במקום זאת, סטלין ניסה להרחיב את שטח ההשפעה הסובייטי על ידי עזרה בבניית מדינות עצמאיות חדשות. במסגרת זו, סייעה ברית המועצות בהקמת הרפובליקה הכורדית, תחת שלטונו של קאזי מוחמד. הנושא היה במרכזה של החלטה 2 של מועצת הביטחון של האו"ם, החלטה 3 של מועצת הביטחון של האו"ם ו-החלטה 5 של מועצת הביטחון של האו"ם. לאחר שברית המועצות נאלצה לעזוב את איראן עקב לחצים אמריקאיים, כבש הצבא האיראני, בסיוע כוחות שכנים, את מהאבד, הבירה הכורדית. מנהיגי הרפובליקה הכורדית נתלו בכיכר המרכזית של מהאבד ב-1947.
הסכסוך היה לאחד הגורמים בהתפתחות ההבדלים ביחסים פוליטיים בין ארצות הברית וברית המועצות. הסכסוך גם היה חלק משלביה הראשונים של המלחמה הקרה.
לקריאה נוספת

André Fontaine, La guerre froide 1917-1991, Editions de la Martinière, 2004, ISBN 2-84675-139-0 (צרפתית)
George Lenczowski, "The Communist Movement in Iran", Middle East Journal, no. 1 (January 1947) pp. 29-45
Archie Roosevelt, Jr., "The Kurdish Republic of Mahabad", Middle East Journal, no. 1 (July 1947), pp. 247-69
מש"ל

ראשי התיבות QED מתוך אתיקה של שפינוזה. (בצד ימין מתחת ל-propositio III)
מש"ל או מ.ש.ל הוא ראשי תיבות של הביטוי מה שצריך להוכיח או מה שרצינו להוכיח. ביטוי זה מופיע בצורתו המקוצרת לעיתים קרובות בסוף הוכחה מתמטית או טיעון פילוסופי.
לעיתים קרובות הביטוי מוחלף בריבוע שחור מלא (■
) או ריק (□
) אשר נקרא הלמוש על שם המתמטיקאי האמריקאי-הונגרי פול הלמוש (Paul Halmos).
לעיתים מפרשים את ראשי התיבות בעברית באופנים שונים, כגון מה שנכתב למעלה, מה שניסיתי להוכיח, מה שרצינו להוכיח, מה שהיה להוכיח וכן הלאה, אך משמעות הביטוי נותרת בעינה.
מקור הביטוי

הביטוי העברי הוא תרגום המקור היווני ὅπερ ἔδει δεῖξαι (נהגה: hoper edei deixai, ובראשי תיבות: ΟΕΔ) שפירושו המילולי הוא: בדיוק מה שנדרשנו להוכיח ונמצא בשימוש בהוכחות של אוקלידס, ארכימדס ועוד, ומאז משמש את הקהילה המתמטית-פילוסופית.
בתקופת הרנסאנס שבו הקהילה המדעית השתמשה בעיקר בלטינית, הביטוי היווני תורגם גם הוא ללטינית כ-quod erat demonstrandum, או בראשי התיבות .Q.E.D במשמעות מעט שונה: מה שהיה להוכיח. אחד מהשימושים המפורסמים בביטוי הלטיני נמצא בספר תורת המידות של ברוך שפינוזה שנחשב ליצירת המופת שלו.
באנגלית ישנו פירוש הומוריסטי לראשי התיבות בלטינית: Quite Easily Demonstrated, שתרגומו המילולי הוא: מוכח די בקלות.
ביטויים שקולים בשפות זרות

הביטוי היווני (ובהמשך הלטיני) זכה לתרגומים לשפות רבות, ובין היתר:
| שפה | ראשי התיבות | פירוש |
| --- | --- | --- |
| איטלקית | C.V.D. | come volevasi dimostrare |
| אספרנטו | K.E.P | Kio estis pruvenda |
| אפריקאנס | W.B.M.W. | Wat bewys moes word |
| ארמית תלמודית בבלית | ש"מ | שמע מינה |
| גאורגית | რ.დ.გ | რისი დამტკიცებაც გვსურდა |
| גרמנית | W.Z.B.W. | was zu beweisen war |
| הולנדית | W.T.B.W. | Wat te bewijzen was |
| הונגרית | E.K.B. | ezt kellett bizonyítani |
| יוונית | ο.ε.δ | ὅπερ ἔδει δεῖξαι |
| לטינית, ואנגלית (בהשאלה) | Q.E.D. | quod erat demonstrandum |
| ספרדית | L.Q.Q.D. | lo que queríamos demostrar |
| פינית | M.O.T. | mikä oli todistettava |
| צ'כית | C.B.D. | což bylo dokázati |
| צרפתית | C.Q.F.D. | ce qu'il fallait démontrer |
| קטלאנית | C.V.D. | Com volíem demostrar |
| רוסית | ч.т.д. | что и требовалось доказать |
| שוודית | VSB | vilket skulle bevisas |
| עברית | מ.ש.ל/מש"ל | מה שהיה להוכיח/מה שצריך להוכיח |
הערות שוליים

↑  אתגרים - כלים לפותרים, עודד לבנה
↑  מתפקד כסיומת של הוכחות (בדומה אל תפקיד הסיומת הלטינית QED). מילולית: "תשמע ממנה'" (כלומר: נובע מכך), שהוא קיצור של: "תשמע ממנה [את מה שהיה להוכיח]".
מלכי סקוטלנד

| --- | --- |

אן,מלכת סקוטלנד האחרונה
 תחום שיפוט:  ממלכת סקוטלנד
 מעון:  ארמון המלוכה של סקוטלנד
 ייסוד המשרה:  843
 איוש ראשון:  קנת הראשון
 איוש אחרון:  אן
 תאריך ביטול המשרה:  1 במאי 1707
 
שלט האצולה המלכותי של מלכי סקוטלנד, שהיה בשימוש קודם לשנת 1603.
מלכי סקוטלנד היו השליטים של ממלכת סקוטלנד. על פי המסורת, המלך הסקוטי הראשון היה קנת' מקאלפין (קינאד מק אילפין) אשר ייסד למעשה את ממלכת אלבה (שמה של ממלכת סקוטלנד בימי הביניים) בשנת 843. היסטוריונים נוהגים כיום לספור גם את מלכי הפיקטים כמלכים של סקוטלנד הקדומה, ועדויות היסטוריות משייכות את המעבר מהתואר "מלך הפיקטים" (Rex Pictorum) ל"מלך אלבה" (ri Alban) לתקופתו של המלך דונלד השני - תקופה בה פחת השימוש בלטינית בכתבי דברי הימים הרשמיים ואלה החלו להיכתב בגאלית סקוטית. באותה עת נעשה שימוש בשם "אלבה" שהיה השם המקובל על האוכלוסייה המקומית, ורק מאוחר יותר, באמצע המאה ה-11 ניתן לארץ שמה המקובל באנגלית - "סקוטלנד" (Scotland), והמלכים החלו להיקרא "מלכי סקוטלנד" (rex Scotorum).
בשנת 1707 פסק השימוש בתואר "מלך סקוטלנד" בעקבות איחוד ממלכת סקוטלנד עם ממלכת אנגליה והקמת הממלכה המאוחדת.
בתי מלוכה > בית אלפין

המלכים ששלטו בממלכת אלבה לאחר שלטונו של קנת מקאלפין נחשבים כיום למלכים מבית אלפין, אולם הבחנה זו היא הבחנה של היסטוריונים מודרניים. צאצאי קנת מקאלפין השתייכו לשתי משפחות אשר הכתר עבר ביניהן - לרוב בעקבות מלחמות ירושה ביניהן ורציחות של מלכים. מלקולם השני היה האחרון ממלכי בית אלפין, אולם הצליח להביס את כל יריביו והטוענים לכתר. לאחר מותו בלא בנים זכרים, עבר הכתר לבנה של בתו - דאנקן הראשון אשר נחשב לראש בית דאנקלד.
| דיוקן | שם מסורתי מודרני | שם גאלי | משפחת מלוכה | תקופת שלטון | תואר | כינוי |
| --- | --- | --- | --- | --- | --- | --- |
|  | קנת הראשון | קינאד מק איילפין | בנו של אלפין, מלך דאל ריאטה | 843 או 848 -13 בפברואר 858 | Rex Pictorum   מלך הפיקטים | הכובש |
| - | דונלד הראשון | דומנאל מק איילפין | בנו של אלפין, מלך דל ריאטה, ואחיו של קנת הראשון | 858 –13 באפריל 862 | Rex Pictorum   מלך הפיקטים |  |
|  | קונסטנטין הראשון | קאוסנטין מק קינאדה | בנו של קנת הראשון | 862 – 877 | Rex Pictorum "מלך הפיקטים" | מלא היין |
|  | אייד' | אייד מק קינאידה | בנו של קנת הראשון | 877 – 878 | Rex Pictorum   מלך הפיקטים |  |
|  | גיריק | גיריק מק דונגייל | אינו בן משפחת אלפין | 878 – 889 |  | בר המזל |
| - | אאוכייד | אאוכייד מק ראן | נכדו של קנת הראשון | 878 – 889? | - | - |
|  | דונלד השני | דומנל מק קאוסנטין | בנו של קונסטנטין הראשון | 889 – 900 | Rí Alban  מלך אלבה | המטורף |
|  | קונסטנטין השני | קאוסנטין מק אאדה | בנו של אאד | 900 – 943 | Rí Alban   "מלך אלבה" | המבוגר |
|  | מלקולם הראשון | מאל קולים מק דומנייל | בנו של דונלד השני | 943 – 954 | Rí Alban   מלך אלבה | המסוכן האדום |
|  | אינדלף | אילדאלב מק קאוסנטין | בנו של קונסטנטין השני | 954 – 962 | Rí Alban   מלך אלבה | התוקפן |
|  | דאב   (או דאף) | דאב מק מאל קולום | בנו של מלקולם הראשון | 962 – 967 | Rí Alban   מלך אלבה | השחור הנסער |
|  | קולן | קואילן מק אילדואילב | בנו של אינדלף | 967 – 971 | Rí Alban   מלך אלבה | הלבן |
| - | אמלאיב | אמלאיב מק אילדואילב | בנו של אינדאלף | 973 – 977 | Rí Alban   מלך אלבה |  |
|  | קנת השני | קינאד מק מייל קולום | בנו של מלקולם הראשון | 971–973   977 – 995 | Rí Alban   מלך אלבה | רוצח אחיו |
|  | קונסטנטין השלישי | קאוסנטין מק קולאין | בנו של קולן | 995 – 997 | Rí Alban   מלך אלבה |  |
|  | קנת השלישי | קינאד מק דואיב | בנו של דאב | 997 – 25 במרץ 1005 | Rí Alban   מלך אלבה | הצ'יף/ החום |
|  | מלקולם השני | מאל קולים מק קינאדה | בנו של קנת השני | 1005–1034 | Rí Alban / Rex Scotiae   מלך אלבה/מלך סקוטלנד | המשמיד |
↑  לא ברור אם אאוכייד שלט לבדו, או שלט במקביל לגיריק.
בתי מלוכה > בית דאנקלד

דאנקן, נכדו של מלקולם השני עלה לשלטון, בשל העובדה שלמלך מלקולם השני לא היו בנים זכרים. דאנקן נהרג בקרב על ידי מקבת', מלך סקוטלנד.
| דיוקן | שם מודרני | שם גאלי מסורתי | משפחה | תקופת שלטון | תואר | כינוי |
| --- | --- | --- | --- | --- | --- | --- |
|  | דאנקן הראשון | דונכאד מק קריניאן | נכדו של מלקולם השני | 1034 – 1040 | Rí Alban   מלך אלבה | החולני |
בתי מלוכה > בית מוריי

מקבת' השתלט על המלוכה לאחר שהרג את דאנקן הראשון. שלטונו של מקבת' היה ארוך ומוצלח, אולם בנו של דאנקן הראשון, מלקולם השלישי הדיח את מקבת' ואת יורשו (בנו החורג) לולאך והשיב לשלטון את בית דאנקלד.
| דיוקן | שם מקובל | שם גאלי | משפחה | תקופת שלטון | תואר | כינוי |
| --- | --- | --- | --- | --- | --- | --- |
|  | מקבת' | מק בת'ד מק פינדלאייך | בנו של פינדלאך ממוריי, נכדו של מלקולם השני, ובעלה של נכדתו של קנת השלישי | 1040 – 1057 | Rí Alban   מלך אלבה | האדום |
|  | לולאך | לולאך מק גיל קומגיין | נינו של קנת השלישי, בנו החורג של מקבת' | 1057 – 1058 | Rí Alban   מלך אלבה | חסר המזל |
בתי מלוכה > בית דאנקלד (המשך)

לאחר השבת השלטון לבית דאנקלד המשיכו מאבקי הכוח בין הפלגים השונים של בית המלוכה. לאחר מותו של מלקולם השלישי בקרב, עלה אחיו דונלד השלישי לשלטון, וגירש את בניו של מלקולם השלישי מסקוטלנד. בעקבות גירוש זה החלה מלחמת אזרחים. בניו של מלקולם, דאנקן השני ואדגר נצחו ואדגר שלח את דודו ובהמשך את אחיו למנזר.
| דיוקן | שם מקובל | שם גאלי | משפחה | תקופת מלוכה | תואר | כינוי |
| --- | --- | --- | --- | --- | --- | --- |
|  | מלקולם השלישי | מאל קולום מק דונכאדה | בנו של דאנקן הראשון | 1058 – 1093 | Rí Alban/ Scottorum basileus  מלך אלבה/מלך הסקוטים | הצ'יף הגדול |
|  | דונלד השלישי | דומנאל מק דונאכדה | בנו של דאנקן הראשון | 1093 – 1097 | Rí Alban   מלך אלבה | היפה |
|  | דאנקן השני | דונכאד מק מאל קולום | בנו של מלקולם השלישי | 1094 | Rí Alban/ Rex Scottorum  מלך אלבה/מלך סקוטלנד |  |
|  | אדגר | אטגר מק מאל קולום | בנו של מלקולם השלישי | 1097 – 1107 | Rí Alban/ Rex Scottorum   מלך אלבה/מלך הסקוטים | האמיץ |
|  | אלכסנדר הראשון | אלכסנדר מק מאל קולום | בנו של מלקולם השלישי | 1107 – 1124 | Rí Alban/ Rex Scottorum  מלך אלבה/מלך הסקוטים | הנועז |
|  | דייוויד הראשון | דאביד מק מאל קולום | בנו של מלקולם השלישי | 1124 – 1153 | Rí Alban/ Rex Scottorum   מלך אלבה/מלך הסקוטים | הקדוש |
|  | מלקולם הרביעי | מאל קולום מק אאנריק | נכדו של דייוויד הראשון | 1153 – 1165 | Rí Alban/ Rex Scottorum   מלך אלבה/מלך הסקוטים | הבתול |
|  | ויליאם הראשון | אואיליאם מק אאנריק | נכדו של דייוויד הראשון | 1165–1214 | Rí Alban/ Rex Scottorum   מלך אלבה/מלך הסקוטים | האריה |
|  | אלכסנדר השני | אלכסאנדייר מק אואיליאם | בנו של ויליאם הראשון | 1214 – 1249 | Rí Alban/ Rex Scottorum   מלך אלבה/מלך הסקוטים |  |
|  | אלכסנדר השלישי | אלכסאנדייר מק אלכסאנדייר | בנו של אלכסנדר השני | 1249 – 1286 | Rí Alban/ Rex Scottorum   מלך אלבה/מלך הסקוטים |  |
בתי מלוכה > בית פיירהייר

לאלכסנדר השלישי נולדו שני בנים ובת אחת. בניו של אלכסנדר נפטרו עוד בחייו. בתו, מרגרט, נישאה לאריק השני, מלך נורווגיה וילדה לו בת אחת בטרם נפטרה. לאחר מותו של אלכסנדר בשנת 1286 עברה הירושה לנכדתו - מרגרט. מרגרט נשארה בנורווגיה עד שנת 1290 ונפטרה במהלך מסעה לסקוטלנד.
מרגרט (1286-1290).
| דיוקן | שם | משפחה | שנת לידה | תחילת שלטונה | הכתרה | סיום שלטונה | מועד פטירה |
| --- | --- | --- | --- | --- | --- | --- | --- |
|  | מרגרט  "העלמה מנורווגיה" | נכדתו של אלכסנדר השלישי | ראשית 1283 | 25 בנובמבר 1286 | לא הוכתרה | ספטמבר או אוקטובר 1290 | ספטמבר או אוקטובר 1290 |
בתי מלוכה > הטוענים לכתר 1290-1292

לאחר מותה של מרגרט לא היה יורש ברור לכתר הסקוטי, והיו שלושה עשר טוענים לכתר שנאבקו זה בזה על השלטון בסקוטלנד. בסופו של דבר, לאחר שנתיים של מאבקים בין הטוענים לכתר, בחר אדוארד הראשון, מלך אנגליה, בג'ון באליול.
בתי מלוכה > בית באליול

| דיוקן | שם | משפחה | שנת לידה | תחילת שלטונו | הכתרה | סיום שלטונו | פטירה |
| --- | --- | --- | --- | --- | --- | --- | --- |
|  | ג'ון  "הגלימה הריקה" | נינו של דייוויד, רוזן האנטינגדון, אחיהם של מלקולם הרביעי וויליאם הראשון | 1249 לערך | 17 בנובמבר 1292 | 20 בנובמבר 1292 | 10 ביולי 1296 הודח על ידי אדוארד הראשון, מלך אנגליה | נובמבר 1314 |
בתי מלוכה > בית ברוס

במשך עשר שנים לא שלט בסקוטלנד אף מלך. הסקוטים התנגדו לניסיונות האנגלים להשתלט על המדינה, ויליאם וולאס ולאחריו רוברט דה ברוס לחמו באנגלים, ובשנת 1306 הוכתר רוברט כמלך סקוטלנד במנזר סקון. יכולותיו הצבאיות של רוברט וחולשתו של אדוארד השני איפשרו את ניצחון הסקוטים בשנת 1314 בקרב באנוקברן ובשנת 1329 הסכימו האנגלים לעצמאות סקוטלנד. יורשו של רוברט - דייוויד השני מלך בעודו ילד, והאנגלים חדשו את מלחמתם בסקוטלנד ושלחו כוחות צבאיים על מנת לסייע לאדוארד באליול לעלות לשלטון. דייוויד שהה מרבית חייו בגלות - קודם בצרפת ולאחר מכן באנגליה, ושב לסקוטלנד רק בשנת 1357. דייוויד נפטר בשנת 1371 בלא ילדים.
| דיוקן | שם | משפחה | תאריך לידה | תחילת שלטונו | הכתרה | סיום שלטונו | פטירה |
| --- | --- | --- | --- | --- | --- | --- | --- |
|  | רוברט הראשון   "הטוב" | נין נינו של דייוויד האנטינגדון (אחיו של ויליאם הראשון) | 11 ביולי 1274 | 25 במרץ 1306 | 25 במרץ 1306 | 7 ביוני 1329 | 7 ביוני 1329 |
|  | דייוויד השני | בנו של רוברט הראשון | 5 במרץ 1324 | 7 ביוני 1329 | נובמבר 1331 | 22 בפברואר 1371 | 22 בפברואר 1371 |
בתי מלוכה > בית באליול (המשך)

במשך תקופה ממושכת במהלך שלטונו של דייוויד השני הצליח אדוארד באליול בסיוע האנגלים להשתלט על סקוטלנד ולשלוט בה.
| דיוקן | שם | משפחה | שנת לידה | תחילת שלטונו | הכתרה | סיום שלטונו | פטירה |
| --- | --- | --- | --- | --- | --- | --- | --- |
|  | אדוארד באליול | בנו של ג'ון באליול | 1282 לערך | 1332 | -- | 1336 הודח על ידי דייוויד השני | 1364 |